**TITLUL: ANALIZA PRELIMINARĂ A IMPACTULUI DE REGLEMENTARE, EFECTUATĂ PENTRU PROIECTUL HOTĂRÎRII GUVERNULUI CU PRIVIRE LA APROBAREA REGLEMENTĂRII TEHNICE TEHNICE PRIVIND PUNEREA LA DISPOZIŢIE PE PIAŢĂ A MIJLOACELOR DE MĂSURARE**

**INSTITUŢIA: MINISTERUL ECONOMIEI**

**DATA: 28.08.2014**

#### INTRODUCERE

Analiza impactului de reglementare efectuată pentru proiectul hotărîrii Guvernului privind aprobarea reglementării tehnice pentru mijloacele de măsurare este elaborată în baza prevederilor Legii nr. 235-XVI din 20.07.2006 cu privire la principiile de bază de reglementare a activităţii de întreprinzător şi în corespundere cu Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărîrea Guvernului nr. 1230 din 24.10.2006.

Proiectul de act normativ va stabili cerinţele esenţiale (de performanţă) cărora trebuie să li se conformeze mijloace de măsurare pentru a putea fi introduse pe piaţă şi/sau puse în funcţiune şi să garanteze nivelul înalt de protecţie metrologică.

Mijloacele de măsurare sunt importante în mai multe domenii care afectează în mod direct sau în mod indirect viaţa oamenilor: sănătate şi siguranţă publică, ordine publică, protecţia mediului şi a consumatorului, administrarea taxelor şi a impozitelor şi altele.

Politica cu privire la mijloacele de măsurare este centrată pe armonizarea cadrului metrologic legal sau a procedurilor tehnice şi administrative prin care autorităţile publice garantează calitatea măsurătorilor efectuate.

Proiectul de Hotărîre de Guvern privind aprobarea reglementării tehnice privind punerea la dispoziţie pe piaţă a mijloacelor de măsurare, vine să transpună în legislaţia naţională Directiva 2014/32/UE a Parlamentului şi a Consiliului European din 26 februarie 2014 privind armonizarea legislaţiei statelor membre referitoare la punerea la dispoziţie pe piaţă a mijloacelor de măsurare.

Directiva 2014/32/CE armonizează cerinţele pentru introducerea pe piaţă şi/sau punerea în funcţiune a mijloacelor de măsurare cu funcţie de măsurare definite în anexele specifice mijloacelor de măsurare MI-001– MI-010. Mijloacele de măsurare trebuie să satisfacă cerinţele esenţiale corespunzătoare fiecărui mijloc de măsurare.

Anexele specifice mijloacelor de măsurare din Directiva 2014/32/CE conţin cerinţe adaptate la diferite tipuri de mijloace de măsurare. Aceste cerinţe includ prevederi specifice privind erorile tolerate pentru a asigura exactitatea şi performanţa mijlocului de măsurare şi pentru a garanta că eroarea de măsurare, în condiţiile stabilite de operare şi în absenţa perturbaţiilor, nu depăşeşte eroarea maximă tolerată definită.

**DEFINIREA PROBLEMEI**

Măsurarea constituie, astăzi, o componentă esenţială a oricăror activităţi umane, deoarece furnizeaza informaţiile cantitative necesare luării deciziilor asupra a ce trebuie de facut, precum şi informatiile asupra rezultatelor activităţii.

Într-o economie naţională modernă, măsurarea este un moment de mare răspundere şi importanţă, prezent în toate activităţile.

În activitatea economică, asigurarea şi controlul calităţii produselor necesită măsurări permanente, efectuate asupra materiilor prime, materiarelor şi componentelor primite de la furnizorii, societăţii comerciale sau efectuate de agenţii economici la fiecare operaţie de proiectare, fabricare sau produselor finale. În cadrul unor procese de producţie cu grad înalt de mecanizare şi automatizare, mijloacele de măsurare au un rol vital.

În exploatarea produselor complexe, pentru a controla menţinerea performanţelor acestora în timp, pentru a asigura securitatea intalaţiilor şi protecţia muncii, se efectuează măsurari periodice sau după reparaţii.

Urmărirea consumurilor de materii prime şi materiale, a consumurilor de energie şi combustibili şi luarea măsurilor de economisire necesită utilizarea mijloacelor de măsurare. Comerţul către populaţie, tranzacţiile comerciale nu pot fi realizate în lipsa bazei de măsurare. Medicina modernă şi protecţia mediului ambiant (ecologia) se realizează pe baza unor măsurări din ce în ce mai complexe.

În acest context, se constată marea răspândire a mijloacelor de măsurare şi importanţa efectuării unor măsurări uniforme şi exacte în toate domeniile de activitate.

Din aceste motive, mijloacele de măsurare sunt considerate ca o categorie de produse de importanţă deosebită pentru economia naţională, a căror fabricare, import, utilizare, verficare şi reparare în prezent este reglementată prin Legea metrologiei nr. 647 din 17.11.1995.

Prin Legea metrologiei, care transpune în legislaţia naţională prevederile ”vechii abordări”, importul, fabricarea şi livrarea mijloacelor de măsurare nu pot fi realizate dacă:

- noile tipuri de mijloace de măsurare nu au fost supuse unor încercări metrologice în scopul aprobării de model, realizate de Institutul National de Metrologie, după ce producătorii au realizat propriile încercari;

- nu a fost obţinută o aprobare de model, prin care se confirmă îndeplinirea condiiţilor necesare pentru aprobarea mijloacelor de masurare şi fabricarea lor cu o calitate corespunzătoare;

- pe parcursul utilizării, nu se respectă caracteristicile metrologice a mijloacelor de măsurare, care au fost supuse încercărilor metrologice în scopul aprobarării de model, stabilite în descrierile de model.

Desfăşurarea activităţii metrologice în conformitate cu prevederile legii este supusă controlului metrologic legal pe întreaga economie naţională de către personalul inspecţiei metrologice din cadrul Agenţiei pentru Protecţia Consumatorilor. În sensul Legii metrologiei controlul metrologic legal include: aprobarea de model, verificarea metrologică, supravegherea metrologică (metrological supervision), înregistrarea entităților ( care au ca gen de activitate serviciile în domeniul metrologiei).

Pe de altă parte, legislația europeană stabilește o abordare diametral opusă legislației aplicate în Republica Moldova față de mijloacele de măsurare.

Legislația de armonizare privind mijloacele de măsurare este prezentată în cadrul punerii în aplicare a „pachetului bunuri” adoptat în 2008. Ea face parte dintr-un pachet de propuneri care aliniază directivele privind produsele la Decizia nr. 768/2008/CE de stabilire a unui cadru comun pentru comercializarea produselor.

Legislația de armonizare a Uniunii (UE), care asigură libera circulație a produselor, a contribuit în mod considerabil la realizarea și funcționarea pieței unice. Ea se bazează pe un nivel ridicat de protecție și oferă operatorilor economici mijloacele de a demonstra conformitatea produselor, asigurând astfel libera lor circulație grație încrederii în produse.

Directiva 2014/32/CE este un exemplu de legislație de armonizare a Uniunii, asigurând libera circulație a produselor. Ea stabilește cerințele esențiale pe care mijloacele de măsurare trebuie să le îndeplinească pentru a fi puse la dispoziție pe piața UE. Producătorii trebuie să demonstreze că un mijloc de măsurare a fost proiectat și fabricat în conformitate cu cerințele esențiale și să aplice marcajul CE și marcajul metrologic suplimentar M.

Pentru a facilita demonstrarea conformităţii cu cerinţele esenţiale (de performanţă specificate) este indispensabil să se dispună de standarde conexe care prezintă adopţiile standardelor europene armonizate, în special în ceea ce priveşte caracteristicile metrologice, de proiectare şi construcţie, respectarea standardelor conexe asigurînd mijloacelor de măsurare o prezumţie de conformitate cu cerinţele esenţiale.

Controlul metrologic legal, în sensul prezentei reglementari tehnice - procedurile de evaluare a conformității, cum ar fi examinarea CE de tip și verificarea metrologică, supravegherea pieții (market surveillance), nu trebui să ridice bariere în calea liberei circulaţii a mijloacelor de măsurare. Controlul metrologic legal impune conformitatea cu cerinţele esenţiale. Cerinţele esenţiale pe care trebuie să le respecte mijloacele de măsurare garantează un înalt nivel de protecţie. Evaluarea conformităţii, inclusiv verificările metrologice inițiale și periodice, oferă un înalt nivel de încredere.

Proceduri unificate de evaluare a conformităţii (module) a mijloacelor de măsurare aplicate de către un organism de evaluare a conformităţii notificat şi eliberarea rapoartelor de încercări şi evaluare care dovedesc conformarea asigură evitarea evaluărilor de conformitate multiple, care constituie de fapt obstacole în calea liberei circulaţii a mijloacelor. Astfel, mijloacele de măsurare, care poartă marcajului de conformitate ”CE” şi marcajul metrologic suplimentar care este format din majuscula „M” urmată de ultimele două cifre ale anului în care a fost aplicat, încadrate într-un dreptunghi, au acces liber pe piața Republicii Moldova. Marcajele menționate sunt aplicate de către producători în cazurile cînd aceştia au respectat cerinţele faţă de mijloace de măsurare şi au obţinut rapoarte de evaluare a conformităţii de la organismele notificate pentru modelul de mijloc de măsurare.

*Obiectul de reglementare*

În sensul reglementării tehnice respective definiţia de mijloc de măsurare înseamnă orice dispozitiv sau sistem cu o funcţie de măsurare care reprezintă contoarele de apă (MI-00l), contoarele de gaz şi dispozitivele de conversie de volum (MI-002), contoarele de energie electrică activă (MI-003), contoarele de energie termică (MI-004), sistemele de măsurare pentru măsurarea continuă şi dinamică a cantităților de lichide altele decît apa (MI-005), aparate de cîntărit cu funcționare automată (MI-006), taximetrele (Ml-007), măsurile materializate (MI-008), instrumentele pentru măsurarea dimensională (Ml-009) și analizatoarele pentru gaze de eșapament (MI-0l0).

Astfel, prevederile proiectului de Hotărâre a Guvernului sunt aplicabile pentru 10 categorii de mijloace de măsurare:

- contoarele de apă;

- contoarele de gaz şi dispozitivele de conversie de volum;

- contoarele de energie electrică activă;

- contoarele de energie termică;

- sistemele de măsurare pentru măsurarea continuă și dinamică a cantităților de lichide altele decît apa;

- aparate de cântărit cu funcționare automată;

- taximetrele;

- măsurile materializate;

- instrumentele pentru măsurarea dimensională;

- analizatoarele pentru gaze de eșapament.

Reglementarea tehnică este specifică în ceea ce privește cerințele pentru compatibilitatea electromagnetică, şi astfel mijloacele de măsurare nu cad sub incidenţa reglementării tehnice privind compatibilitatea electromagnetic cu excepţia cerinţelor referitoare la emisii.

Pentru informare, se prezintă poziţiile tarifare ale mijloacelor de măsurare estimate în baza Hotărîrii Guvernului nr. 1525 din 29.12.2007 privind aprobarea Nomenclatorului mărfurilor al Republicii Moldova.

|  |  |
| --- | --- |
| **8423** | **Aparate şi instrumente de cîntărit, inclusiv bascule şi balanţe pentru verificat piese industriale,**  **dar exclusiv balanţele sensibile la o greutate de 5 kg sau mai mică; greutăţi de cîntărit pentru orice balanţe** |
| **9017** | **Instrumente de desen, de trasare sau de calcul (de exemplu, maşini de desenat, pantografe, raportoare, truse pentru desen, rigle şi discuri de calcul); instrumente de măsura lungimii, pentru folosire manuală (de exemplu rigle, rulete, micrometre, şublere, calibre)** |
| **9026** | **Instrumente si aparate pentru masurarea sau controlul debitului, nivelului, presiunii lichidelor sau gazelor (debitmetre, manometre, contoare)** |
| **9028** | **Contoare de gaz, de lichide sau de electricitate, inclusiv contoare pentru calibrarea (etalonarea) lor** |
| **9029** | **Alte contoare (de ex: contoare de turatii, de productie, de taximetre, kilometraj, podometre); indicatoare de viteza si tahometre; stroboscoape** |

Principalele aspecte reglementate de prezenta hotărâre de Guvern, se referă la:

- cerinţele pe care trebuie să le satisfacă mijloacele de măsurare în scopul introducerii pe piaţă şi/sau punerii lor în funcţiune;

- evaluarea conformităţii unui mijloc de măsurare:

- cerinţele esenţiale, care trebuie să asigure un înalt nivel de protecţie metrologică astfel încât părţile implicate să aibă încredere în rezultatul măsurării;

- cerinţele specifice pentru fiecare dintre cele 10 categorii de mijloace de măsurare.

- regulile privind aplicarea marcajului european de conformitate “CE” şi a marcajului metrologic suplimentar;

- criteriile pentru recunoaşterea organismelor de evaluare a conformităţii mijloacelor de măsurare;

- nominalizarea organului de control care asigură supravegherea pieţei.

**COMPONENŢA JURIDICĂ A PROBLEMEI**

Proiectul Hotărîrii Guvernului privind aprobarea reglementării tehnice pentru mijloacele de măsurare este corelat cu prevederile existente şi terminologia definită de următoarele acte normative:

- Legea nr. 235 din 01.12.2011 privind activităţile de acreditare şi de evaluare a conformităţii;

- Legea nr. 420 din 22.12.2006 privind activitatea de reglementare tehnică;

**-** Legea nr. 590 din 22.09.1995 cu privire la standardizare;

- Hotărîrea Guvernului nr. 49 din 15.01.2013 cu privire la aprobarea Regulamentului privind procedurile de evaluare a conformităţii produselor industriale din domeniul reglementat (module).

Elaborarea proiectului de reglementare tehnică reiese din o serie de angajamente asumate în cadrul documentelor de politici publice şi în procesul de armonizare cu acquis-ul comunitar, principalele documente fiind:

- Art. 173 din Acordul de Asociere RM-UE (Anexa XVI din Acordul DCFTA). Ratificarea Acordului de Asociere a Republicii Moldova la Uniunea Europeană şi angajamentele asumate de RM prin documentele de negociere impun elaborarea unor reglementări naţionale armonizate cu acquis-ul comunitar;

- Hotărîrea Guvernului nr. 28 din 22.01.2014 cu privire la aprobarea Planului naţional de armonizare a legislaţiei pentru anul 2014;

- Legea nr. 235 din 1 decembrie 2011 privind activităţile de acreditare şi de evaluare a conformităţii. Conform art. 18 din Legea menţionată „*Evaluarea conformităţii cu titlu obligatoriu se realizează pentru produsele din domeniile prevăzute la anexa nr.3*”. În Anexa nr. 3 la Legea este specificat că domeniul „Mijloacelor de măsurare” prezintă domeniul reglementat.

- Avînd în vedere că „*Activitatea de reglementare tehnică constituie prerogativa statului*” (art. 2 din Legea nr.420-XVI din 22.12.2006 privind activitatea de reglementare tehnică), în art. 30 din Legea nr.235 din 1 decembrie 2011 sunt stipulate funcţii autorităţillor de reglementare care sunt următoarele:

„*a) stabilesc, în reglementările tehnice, pentru faza de proiect şi/sau pentru faza de producţie, posibilităţi de utilizare a procedurilor de evaluare a conformităţii, care vor asigura nivelul de securitate necesar şi atingerea obiectivului reglementării tehnice; criterii în a căror bază producătorul poate alege pentru produse cele mai potrivite proceduri de evaluare a conformităţii, prevăzute de legislaţie; metode de încercări şi de prelevare a probelor, utilizabile în procesul de evaluare a conformităţii;*

*b) stabilesc, pentru produse sau grupe de produse, una sau mai multe proceduri de evaluare a conformităţii, identice ca nivel doveditor, ceea ce ar permite solicitantului să-şi aleagă cea mai potrivită procedură;*

*c) stabilesc criterii conform cărora producătorul poate alege, pentru produse, cele mai potrivite proceduri de evaluare a conformităţii, prevăzute de legislaţie;*

*d) stabilesc, pentru grupele de produse, aplicabilitatea modulelor sau a schemelor de certificare;*

*e) stabilesc metode de încercări şi metode de prelevare a probelor, utilizabile în procesul de evaluare a conformităţii produselor;*

*f) stabilesc conţinutul documentaţiei tehnice pentru emiterea declaraţiei de conformitate;*

*g) identifică standardele şi prestandardele naţionale utilizate în scopul evaluării conformităţii*”.

Conform art. 4 din Lege nr. 420 din 22.12.2006 privind activitatea de reglementare tehnică *„(6) Lista domeniilor reglementate şi a organelor administraţiei publice de supraveghere a pieţei este aprobată şi, în caz de necesitate, actualizată de Guvern*”.

Astfel, prin Hotărîrea Guvernului nr. 31 din 23.01.2009 cu privire la aprobarea domeniilor reglementate, autorităţilor de reglementare şi organelor cu funcţii de supraveghere a pieţei este stabilit că pentru domeniul aparate de cintarit cu functionare neautomată autoritatea de reglementare este Ministerul Economiei, iar Agenţia pentru Protecţia Consumatorilor organ de supravegherea pieţei.

Respectiv în proiectul Legii privind supravegherea pieţei aprobat de Guvern şi transmis spre examinare şi adoptare de către Parlament este prevăzut că pentru mijloace de măsurare autoritatea de reglementare se nominalizează Ministerul Economiei, Agenţia pentru Protecţia Consumatorilor se nominalizează în calitate de organ de supravegherea pieţei.

În prezent, mijloacele de măsurare utilizate în domeniile reglementate se supun prevederilor reglementărilor de metrologie legală: RGML, NML și documentele normative ale sistemului ГСИ (Государственная система измерений) - GOST, МI, RD etc. Este de menționat că reglementările de metrologie legală de categoria RGML transpun în legislaţia naţională prevederile referitoare la ”vechea abordare”, și se referă la:

- [RGML 16:2013 „Sistemul naţional de metrologie. Aprobarea de model a mijloacelor de măsurare”](http://lex.justice.md/index.php?action=view&view=doc&lang=1&id=352330). Aprobarea de model este una din formele de exercitare a controlului metrologic legal, are ca scop legalizarea mijloacelor de măsurare utilizate în domeniile de interes public, prin acordarea, de către Institutul Naţional de Metrologie, aprobării de model în baza rezultatelor positive ale încercărilor metrologice efectuate.

- [RGML 07:2007 „Sistemul naţional de metrologie. Modul de recunoaştere a rezultatelor încercărilor metrologice de aprobare de model şi etalonărilor/verificărilor metrologice ale mijloacelor de verificare”](http://mec.gov.md/sites/default/files/document/attachments/anexa_nr._12_rgml_07.pdf), care stabileşte modul de recunoaştere a rezultatelor încercărilor metrologice de aprobare de model, etalonărilor/verificărilor metrologice ale

mijloacelor de măsurare, precum şi a rezultatelor încercărilor de conformitate cu modelul aprobat şi rezultatelor încercărilor mijloacelor de măsurare prezente în exemplare unice sau loturi mici, executate în ţări cu care există acorduri de recunoaştere reciprocă, destinate utilizării în domeniile de exercitare a controlului metrologic legal, inainte de plasarea pe piaţă a mijloacelor de măsurare respective pe teritoriul Republicii Moldova.

- RGML 26:2012 ” Sistemul naţional de metrologie. Marcaje de verificare metrologică”;

- RGML 12:2013 ”Sistemul naţional de metrologie . Verificarea metrologică a

mijloacelor de măsurare legale. Organizarea şi modul de efectuare”.

Cu referire la reglementările de categoria NML, precum și GOST, MI, RD, etc., activitatea în domeniul metrologiei legale s-a stagnat la nivelul anilor 70 prin utilizarea documentelor menționate, după cum urmează cu aproximare:

GOST - 5500 standarde, adoptate în perioda 1949- 1995;

MI - 230 adoptate în perioada 1949 – 1980;

RD - 190 adoptate în perioada 1960 -1999;

Concluzionînd cele menționate este imperios pentru Republica Moldova armonizarea legislației în domeniul metrologiei cu legislația europeană armonizată și ca urmare punerea în aplicare și implementarea standardelor europene armonizate.

**ELEMENTUL ANALITIC AL PROBLEMEI, MOTIVUL APARIŢIEI ŞI ESTIMAREA DEMINSIUNII ACESTEIA**

Proiectul Hotărîrii de Guvern vine să definească cadrul general referitor la mijloacele de măsurare destinate utilităţilor publice, o protecţie generală împotriva erorilor influenţate în mod incorect în afara domeniului controlat.

Cu toate acestea, experienţa arată că, pentru a garanta faptul că un mijloc de măsurare nu utilizează în mod abuziv eroarea maximă admisă şi nu favorizează în mod sistematic niciuna dintre părţile implicate în tranzacţie, sunt necesare şi cerinţe de a proteja împotriva erorilor influenţate în mod incorect în interiorul domeniului controlat al acestor mijloace de măsurare.

Proiectul Hotărîrii de Guvern are rolul de a exclude obstacolele din calea comercializării mijloacelor de măsurare prin armonizarea cerinţelor legale de metrologie. Proiectul Hotărîrii de Guvern acoperă următoarele dispositive şi sisteme de măsurare: contoare de apă, contoarele de gaz şi dispozitivele de conversie a volumului, contoarele de energie electric activă, contoarele de energie termică, sistemele de măsurare pentru măsurarea continuă şi dinamică a cantităţilor de lichide altele decât apa, aparatele de cântărit cu funcţionare automată, taximetrele, măsurile materializate, aparate pentru măsurări dimensionale şi analizatoarele de gaz de eşapament.

Proiectul reglementării nu are impact asupra domeniilor social şi nici asupra bugetului de stat. În elaborarea proiectului şi instrumentelor de motivare, se respectă prevederile Legii nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale.

Astfel, problemele de bază care vor fi soluţionate prin proiectul propus sunt:

- eliminarea obstacolelor în calea comerţului din cauza reglementărilor diferite existente şi legislaţiei naţionale, care conţine specificaţii tehnice proprii şi, ca umare, asigurarea liberii circulaţii a mijloacelor de măsurare. În condiţiile acordului OMC/TBT din 1995, statele membre care doresc să legifereze sunt obligate să o facă pe baza standardelor internaţionale.

În prezent în Republica Molodva mijloace de măsurare sunt supuse procedurilor de aprobare de model efectuate doar de Institutul Naţional de Metrologie (INM), fiind după forma juridică instituţia publică. Tarifele pentru prestarea serviciilor sunt aprobate prin Hotărîre de Guvern nr. 637 din 28.07.2014 *privind aprobarea tarifelor şi Metodologiei de calcul al tarifelor la serviciile prestate de Institutul Naţional de Metrologie în domeniul metrologiei* şi constituie următoarele:

|  |  |
| --- | --- |
| **Denumirea** | **Tariful**  **(fara TVA), lei** |
| Încercările metrologice în scopul aprobării de model a mijloacelor de măsurare cu un grad mic de complexitate:  \*(1.1; 1.5-1.9; 1.11; 1.13-1.16; 1.19-1.21; 1.29-1.30; 2.1.1; 2.2.1; 2.2.3; 2.2.5; 2.2.6; 2.3.3; 2.3.4; 2.3.5; 2.3.10; 3.2.2; 3.2.4; 4.1-4.6; 6.1; 6.3; 6.6; 7.1; 8.1-8.3; 11.1-11.14) | **3000** |
| Încercările metrologice în scopul aprobării de model a mijloacelor de măsurare cu un grad înalt de complexitate:  \*(2.1.2; 2.1.3; 2.3.1; 2.3.2; 3.1.1-3.1.7; 3.2.7; 4.7; 5.1-5.15; 7.2; 7.3; 8.5-8.11; 9.1-9.3; 10.2-10.6; 12.1-12.14; 13.1-13.27) | **3000** |
| Recunoaşterea rezultatelor încercărilor metrologice în scopul aprobării de model a mijloacelor de măsurare noi importate | **1153,96** |
| Încercările metrologice în scopul aprobării de model a mijloacelor de măsurare cu un grad mic de complexitate importate în exemplare unice:  \*(1.1; 1.5-1.9; 1.11; 1.13-1.16; 1.19-1.21; 1.29-1.30; 2.1.1; 2.2.1; 2.2.3; 2.2.5; 2.2.6; 2.3.3; 2.3.4; 2.3.5; 2.3.10; 3.2.2; 3.2.4; 4.1-4.6; 6.1; 6.3; 6.6; 7.1; 8.1-8.3; 11.1-11.14) | **1968,52** |
| Încercările metrologice în scopul aprobării de model a mijloacelor de măsurare cu un grad înalt de complexitate:  \*(2.1.2; 2.1.3; 2.3.1; 2.3.2; 3.1.1-3.1.7; 3.2.7; 4.7; 5.1-5.15; 7.2; 7.3; 8.5-8.11; 9.1-9.3; 10.2-10.6; 12.1-12.14; 13.1-13.27) | **3000** |

Pe parcursul perioadei ianuarie –august 2014 Institutul Naţional de metrologie efectuat lucrări de aprobare de model şi de recunoaşterea aprobării de model a mijloacelor de măsurare în suma de 600 mii lei.

În tabelul de mai jos se prezintă mijloacele financiare achitate de agenţii economici în scopul legalizării mijloacelor de măsurare Institutului Naţional de Standardizare şi Metrologie pe parcursul anilor 2011-2013.

Conform Raportului Agenţiei pentru Protecţia Consumatorilor pentru anul 2013 au fost controlate mijloace de măsurare, utilizate în sumă de 3,76 mln lei din care necorespunzătoare au fost 0,04 (1,1%) mln lei. Iar, potrivit Raportului Agenţiei pentru Protecţia Consumatorilor pentru semestrul I-2014, din 104 controale asupra mijloacelor de măsurare care au fost desfăşurate la 86 de agenţi economici, în 55 (52.3%) controale, la 52 (50%) agenţi economici s-au depistat încălcări.

În economia naţionala se utilizeaza peste 1000 de tipuri de diferite mijloace de masurare care sunt menţionate în Registrul de stat a mijloacelor de măsurare permise spre utilizare în Republica Molodva.

Conform analizei efectuate asupra cheltuielilor suportate în scopul legalizării mijloacelor de măsurare ce cad sub incidenţa prezentei Reglementării tehnice, pe parcursul anilor 2011-2013 suma totatlă constituie aproximativ 720.000 lei.

Primele 5 ţări din care cel mai frecvent se importă mijloace de măsurare în Republica Moldova sunt: Germania, Cehia, Anglia, România şi Federaţia Rusă. Acest fapt ne demonstrează că în majoritatea cazurilor ne confruntăm cu mijloace de măsurare aduse din ţările membre ale UE.

**Suma anuală (2011-2013) a mijloacelor financiare alocate Institutului Naţional de Standardizare şi Metrologie de către agenţii economici pentru aprobarea de model/ recunoaşterea rezultatelor încercărilor metrologice în scopul aprobării de model a mijloacelor de măsurare ce cad sub Directiva 2014/32/CE**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **2011** | | | | | | | | | | | | |
| **Mijloacele de măsurare conform directivei** | Apometre  **(MI-001**) | Contoare de gaz şi dispozitive de conversie de volum **(MI-002)** | Contoare de energie electrică activă  **(MI -003)** | Contoare de energie termică **(MI-004)** | Sistemele de măsurare pentru măsurarea continuă şi dinamică a cantităţilor de lichide altele decît apa  **(MI - 005)** | | Instrumentele de cîntărit cu funcţionare automată **(MI-006)** | Taximetrele **(MI - 007)** | Măsurile materializate **(MI-008)** | Instrumentele pentru măsurarea dimensională **(MI -009)** | Analizoarele pentru gaze de eşapament **(MI-010)** | Suma totală pe mijloacele de măsurare aprobate ca model  (lei) |
| Suma fără TVA (lei) | 11889,30 | 6547,68 | 63096,96 | 76572,84 | 2698,56 | |  |  |  |  | 3982,8 | 164788,14 |
| Suma pentru recunoaşterea mijloacelor de măsurare, fără TVA (lei) | ­ | ­ | 3426,96 | ­ | 7612,8 | | ­ | ­ | ­ | ­ | ­ | 11039,76 |
| **2012** | | | | | | | | | | | | |
| Suma fără TVA (lei) | 1028,4 | 48871,8 | 5656,2 | 11474,7 | 22203,2 |  | |  |  |  | 2973 | 92207,3 |
| Suma pentru recunoaşterea mijloacelor de măsurare, fără TVA (lei) |  |  | 9510,9 |  | 7023,9 |  | |  |  |  | 12681,2 | 29216 |
| **2013** | | | | | | | | | | | | |
| Suma fără TVA (lei) | 32479,5 | 49414,3 | 74928,5 | 991 | 42602,8 |  | |  |  |  | 19815,5 | 220231,6 |
| Suma pentru recunoaşterea mijloacelor de măsurare, fără TVA (lei) |  | 6340,6 |  | 9510,9 |  |  | |  | 3170,3 |  | 2138,8 | 21160,6 |

Prin adoptarea reglementării tehnice în cauză cheltuieli pentru importatorii mijloacelor de măsurare pe care este aplicat marcajul de conformitate CE și marcajul metrologic suplimentar se vor exclude.

Pentru mijloacele de măsurare importate din țările țerțe, care nu au aplicate marcajul de conformitate SM prin adoptarea reglementării tehnice în cauză se vor aplica procedurile de evaluare a conformității prin procedura de recunoaştere a rezulatelor evaluării conformităţii (examinarea de tip), efectuată de către organismele recunoscute ceea ce va aduce la micşorarea de zeci de ori a cheltuielilor importatorilor.

Temei legal pentru recunoaşterea rezultatelor de evaluare a conformităţii este prevăzută în art. 31 din Legea nr.235 din 01.12.2011

Producătorii autohtoni de mijloace de măsurare vor avea două oportunități la introducerea pe piață a mijloacelor de măsurare:

1. În cazul aplicării mărcii de conformitate SM, la mijloacele de măsurare destinate comercializării în Republica Moldova şi ţările CSI, producătorul va apela la organismele de evaluare a conformităţii recunoscute, în temeiul Legii nr. 235 din 01.12.2011. Costurile în acest caz vor fi echitabile cu costurile pentru aprobările de model existente.
2. În cazul aplicării marcajul de conformitate CE, la mijloacele de măsurare destinate exportului în ţările UE, producătorul va apela la organismele de evaluare a conformităţii notificate către Comisia Europeană. În acest caz costurile vor fi cele stabilite de organismele de evaluare a conformităţii notificate. De exemplu, costurile pentru evaluarea conformităţii a contoarelor de apă conform modulului B, aplicate de către organismul de evaluare a conformităţii MRC din România, sînt de aproximativ 1500 euro.

**Estimarea posibilelor consecinţe în cazul în care nici o acţiune nu e întreprinsă:**

Reglementarea tehnică în cauză bazată pe standardele internaţionale, care, la rândul lor, au fost transpuse în standardele europene:

- va exclude existenţa dispoziţiilor naţionale disproporţionate, care au un impact practic redus şi au devenit, prin urmare, nerelevante;

- va simplifică cadrul legal prin acordarea posibilităţilor în vederea punerii la dispoziție pe piață și/sau dării lor în folosință pentru măsurarile efectuate în domeniile de interes public;

- va evita introducerea obstacolelor în calea progresului tehnologic prin stabilirea doar cerinţelor de performanţă (esenţiale);

- va asigura nivelul ridicat de protecţie pentru consumatori.

În cazul inacţiunii cele menţionate mai sus nu vor fi realizate şi rezultat vor fi afectate facilitarea comerţului, protecţia consumatorilor, precum şi anumite angajanmente ale Republicii Moldova față de partenerii de dezvoltare stabilite în Acorduri (Acord de Asociere RM-UE, Acord OMC/TBT).

**Scopul statului**

Prin adoptarea proiectului de reglementare tehnică obiectivele principale sunt:

* îmbunătăţirea funcţionării pieţei interne prin asigurarea unui tratament egal pentru toţi operatorii economici, şi anume pentru producători, importatori şi distribuitori;
* examinarea, la etapa de introducere şi punere la dispoziţie pe piaţă a mijloacelor de măsurare care fac obiectul prezentei reglementări tehnice prin prisma prevederilor Legii nr. 235 din 01.12.2001 şi supunerea acestora procedurior de evaluare a conformităţii;
* protejarea populaţiei împotriva rezultatelor incorecte ale operaţiunilor de măsurare efectuate în domeniile de interes public şi, ca urmare, asigurarea nivelului ridicat de protecţie a consumatorilor prin asigurarea accesului mijoacelor de măsurare sigure şi performante pe piaţa internă;
* consolidarea capacităţilor autorităţilor de supravegherea pieţei;
* oferirea soluţiilor la problema incoerenţelor din cadrul de reglementare şi, prin urmare, un impact pozitiv asupra simplificării cadrului de reglementare.
* aducerea cadrului normativ în corespundere cu prevederile Directivei 2014/32/CE;

**COSTURILE MAJORE ŞI BENEFICIILE ANTICIPATE ALE INTERVENŢIEI STATULUI**

**1. Impacturile negative sau costurile intervenţiei statului:**

Introducerea unor cerinţe specifice pentru mijloace de măsurare va implica anumite constrîngeri pentru producători şi reprezentanţii lor autorizaţi (în cazul existenței acestora). Însă respectarea unor cerinţe esenţiale care garantează un înalt nivel de protecție nu trebuie privită ca o piedică administrativă sau o constrîngere în afaceri, deoarece pericolele pot prejudicia anumite aspecte de protecţie a intereselor publice.

Sub aspectul evaluării conformităţii, mijloacele de măsurare destinate pieţei UE pot fi foarte simplu introduse şi puse la dispoziţia pe piaţa RM, deoarece acestea vor fi însoţite de aceleaşi documente cerute prin proiectul Hotărîrii de Guvern în cauză. La fel, mijloacele de măsurare destinate pieţei UE care vor fi fabricate conform standardelor europene armonizate vor beneficia de prezumpţia conformitaţii cu cerinţele Directivei care se transpune prin proiectul Hotărîrii examinate.

Doar acele mijloace de măsurare care nu vor fi fabricate conform standardelor europene armonizate vor trebui să treacă procedurile de examinare de tip sau examinare de proiect sau de certificare a sistemului de management al calităţii.

Pentru asigurarea procedurilor de evaluare a conformității, conform prezentei reglementări tehnice, a mijloacelor de măsurare pe care se aplică marca de conformitate SM, se va impune crearea organismelor de evaluare a conformității recunoscute în domeniul metrologiei. Costurile date sînt aprobate prin Legea nr. 235 din 01.12.2011. Cerințele noi propuse nu impun costuri semnificative sectorului privat, inclusiv față de întreprinderile mici și mijlocii.

Analiza impactului asupra producătorilor de instrumente de cîntărit neautomate, a constatat că:

1. În ţară actualmente sunt înregistraţi trei producători de aparate de cîntărit cu funcționare ţneautomată:

* "Comsales Grup" SRL
* "ALEX S&E" SRL
* "SALONIX - TEH" SRL

2. Analizînd procesele de producere existente se poate concluziona că producătorii nu vor suporta costuri suplimentare pentru modernizarea/reprofilarea procesului de producere, deoarece produsele existente corespund cerințelor noi față de instrumente

3. În rezultatul examinării procedurilor existente de aprobare de model a aparatelor de cîntărit cu funcționare neautomată, care prevăd:

- expertiza metrologică a documentației tehnice;

- efectuarea încercărilor metrologice în scopul aprobării de model în laboratoarele naționale;

- efectuarea încercărilor la compatibilitatea electromagnetică în laboratoarele acreditate de peste hotarele țării;

s-a stabilit că costurile actuale constituie circa 20 mii lei pentru un tip de instrument.

Producătorii menționați dețin certificate de aprobare de model pentru următorul număr de modele:

* "Comsales Grup" SRL - 2 certificate de aprobare de model
* "ALEX S&E" SRL - 9 certificate de aprobare de model
* "SALONIX - TEH" SRL – 1 certificat de aprobare de model

Termenul de valabilitate a certificatelor de aprobare de model este de 5 ani. Fiecare aparat legalizat, înainte de a fi pus în funcțiune/comercializat este supus procedurii de verificare inițială. Costul unei verificări inițiale este de la 190 pîna la 700 lei per unitate. Pe perioada anului 2012 de către producătorii aparatelor de cîntărit au fost prezentate la verificare inițială la INSM , următorul număr de aparate:

* Comsales Grup SRL – 8 buc. în valoare de 7992,00 lei (fără TVA)
* Alex S&E SRl – 37 buc. în valoare de 16396,00 lei (fără TVA)

Tinînd cont de cele expuse, pentru producătorii aparatelor de cîntărit nu se preconizează costuri suplimentare pentru implementarea procedurilor de evaluare a conformității, conform prevederilor proiectului de Hotărîre de Guvern. Mai mult ca atât, costurile potențiale pentru evaluarea conformității ar putea să scadă în unele cazuri cu pînă la 20 %, deoarece procedura de aprobare de model va fi înlocuită cu procedura de recunoaștere a aprobărilor din alte țări.

Analiza efectuată pentru importul aparatelor de cîntărit cu funcționare neautomată a furnizat următoarele date:

1. Pe perioada anilor 1993 - 2013 în Republica Moldova au fost legalizate 24 de tipuri de apare de cîntărit cu funcționare neautomată.
2. Legalizarea aparatelor a fost efectuată prin procedurile existente de aprobare de model, care prevăd:

- expertiza metrologică a documentației tehnice;

- efectuarea încercărilor metrologice în scopul aprobării de model în laboratoarele naționale;

- efectuarea încercărilor la compatibilitatea electromagnetică în laboratoarele acreditate de peste hotarele țării

1. S-a stabilit că costurile actuale pentru efectuarea procedurilor de aprobare de model constituie circa 20 mii lei pentru un tip de aparat.
2. Procedurile legale în vigoare nu prevăd recunoașterea certificatelor emise de statele membre ale UE, iar proiectul Hotărîrii de Guvern prevede această recunoaștere. Costurile estimate pentru procedura de evaluare a conformității prin recunoaștere, în baza discuțiilor cu organismele de evaluare a conformității, nu vor depăși 3000 lei. Certificatul de recunoaștere, la fel, va avea un termen de valabilitate de 5 ani.

Ca urmare a celor expuse se conturează clar că în cazul implementării proiectului Hotărîrii de Guvern, se vor diminua costurile ce țin de introducerea pe piață și punerea în funcțiune a aparatelor de cîntărit, cu circa 17000 lei pentru un model nou de instrument cu funcționare neautomată.

Cu toate acestea, importatorii, vor suporta costuri pentru instruirea personalului în scopul respectării tuturor prevederilor/cerințelor noi. având în vere că în Moldova a fost aprobat un număr mic de modele de instrumente (doar 24 de modele din 1993, din care probabil nu toate sunt importate la moment), considerăm că cheltuielile de pregătire a personalului necesar, care trebuie să asigure respectarea cerințelor noi, nu vor fi semnificative.

Analiza efectuată asupra organismelor de evaluare a conformității a demonstrat că actualmente în Republica Moldova sunt specialiști în domeniu, precum și există laboratoare metrologice care dețin echipamentul necesar pentru efectuarea încercărilor. Prin urmare, va fi necesar doar de a extinde domeniile de acreditare a organismelor de certificare existente. Costul unei extinderi se estimează la – 10 mii lei, care include costurile legate de acreditarea unui organism de evaluare a conformității.

Costuri pentru un organism de evaluare a conformităţii (laborator de încercri) care vor fi suportate pentru acreditare în domeniul contoarelor de gaze, calculate reişind din plafonul maxim pentru o zi de lucru a experţilor de acreditare egal cu 2300 de lei (Te), conform prevederilor din Legea nr. 235 din 01 12 2011 şi avînd în vedere că pentru incercare unui tip de contor de gaz sunt utilizate 6 metode de încercări, sunt prezentate în tabelul de jos.

|  |  |  |  |  |
| --- | --- | --- | --- | --- |
| Nr. crt | Etapele de activitate în scopul acreditării | Laboratoare de încercări | | Suma,  lei |
| durata,  ore | costul |
| 1 | Iniţiere: analiza, examinarea cererii  şi luarea deciziei | 16 | 2Te+TVA  Te – costul mediu al unei zile de lucru a organismului de acreditare;  TVA – taxa pe valoarea adăugată | 2x2300+ 920=5520 |
| 2 | Evaluarea preliminară a setului de documente | 24 | 4Te+TVA | 4x2300+1840=11040 |
| 3 | Preevaluarea de acreditare | Idem pct. 4. | 1/3 TA+TVA  TA – costul evaluării  de acreditare; | 1/3x13110+2622=6992 |
| 4 | Evaluarea de acreditare | Pentru o metodă  de încercare – 4,0;  pentru un specialist – 4,0 | TA=[nU ' Te+(nÎ ' Te/2)K+nP ' Te/4] +TVA  nU – numărul de unităţi  organizatorice ale laboratorului;  nÎ – numărul de încercări solicitate;  K – coeficientul pentru gradul  de complexitate a metodei;  nP – numărul de persoane care  efectuează încercări | {1x2300+(6x2300/2)1+ 3x2300/4}+ 2185= 13110 |
| 5 | Acordarea acreditării, | 16 | 4Te+TVA | 4x2300+1840=11040 |
| 6 | Evaluarea de supraveghere anuală | - | Ts=1/2 TA  Ts – costul evaluării  de supraveghere | 1/2x13110= 6555 |
| **Total** | | | | **54257** |

**2. Impacturile pozitive sau beneficiile intervenţiei statului**

Avînd în vedere faptul că actul normativ introduce cerinţe esenţiale care au ca scop corectitudinea tranzacţiilor comerciale, ordinea şi siguranţa publică, protecţia consumatorului şi a mediului, colectarea taxelor şi impozitelor, adoptarea acestui act normativ va aduce o contribuţie substanţială la dezvoltarea durabilă a societăţii şi a mediului de afaceri.

Prin proiectul propus statul urmăreşte scopul de a respecta cerinţe esenţiale de securitate şi sănătate ceea ce nu trebuie privită ca o constrîngere în afaceri, deoarece pericolele pentru societate, sunt mai importante.

Proiectul, prin prevederile sale, va antrena o serie de beneficii pentru stat:

* excluderea sau minimizarea introducerii pe piaţă şi darea în folosinţa a mijloacelor de măsurare cu abateri de la cerinţele esenţiale (de performanţă);
* reducerea cheltuielilor publice sau a consumatorilor legate de efectuarea lucrărilor cu mijloace de măurare necorespunzătoare;
* armonizarea cadrului normativ în corespundere cu prevederile Directivei 2014/32/CE;
* asigurarea cu mijloacele de masurare neceare procesului de productie în conformitate cu cerintele de exactitate a fiecarei operatii tehnologice si activitati;
* liberalizarea circulaţie a mijloacelor de măsurare pe piaţa internă, astfel evitând obstacolele în calea progresului tehnologic

Costuri şi dezavantaje pentru stat

Acestea rezidă în cheltuielile pentru instruirea personalului Agenţiei pentru Protecţia Consumatorilor şi a organismelor de evaluare a conformităţii pentru implementarea proiectului propus.

În acelaşi timp putem menţiona pentru viitor costuri pentru dotarea laboratoarelor din cadrul Institutului Național de Metrologie sau laboratoarelor pentru efectuarea unor încercări în cazuri de litigiu.

Costuri necesare adoptării standardelor europene armonizate în calitate de standarde moldovene.

**3. Nesiguranţele majore referitor la potenţialele impacturi ale intervenţiei statului**

nu au fost identificate se recomandă ca proiectul propus să intre în vigoare peste 18 luni de la data aprobării, perioada suficientă pentru a aduce la cunoștință tuturor părților interesate noile prevederi.

**EVALUAREA ABORDĂRILOR ALTERNATIVE**

La elaborarea AIR s-au stabilit 2 abordări alternative de soluţionare a problemelor identificate: alternativa „*a nu face nimic*” şi alternativa *proiectul Hotărîrii de Guvern cu privire la aprobarea reglementării tehnice cerinţe privind aparate de cîntărit neautomate”* în vederea armonizării cadrului de reglementare din Moldova cu prevederile Directivei 2009/23/CE.

Principalele modificări propuse la cadrul de reglementare în vederea armonizării cu Directiva includ:

Cerinţe privind aparatele de cîntărit neautomate în temeiul art.3 din Legea nr.420/16 privind activitatea de reglementare tehnică şi art. 18 din Legea nr. 235 privind activităţile de acreditare şi de evaluare a conformităţii se stabilesc în reglementări tehnice. În acest sens s-a elaborat proiectul Hotărîrii de Guvern cu privire la aprobarea Reglementării tehnice tehnice privind punerea la dispoziţie pe piaţă a mijloacelor de măsurare.

Analiza comparativă a alternativelor:

|  |  |  |
| --- | --- | --- |
| **Alternative** | **Posibile avantaje** | **Posibile dezavantaje** |
| **1. A nu face nimic** | Opţiunea nu antrenează nici un cost | * incapacitate pentru realizare la nivel naţional a unui cadru legislativ adecvat şi compatibil cu cel european în scopul alinierii la cerinţele UE;   - creşterea dificilă a încrederii între partenerii comerciali, în demonstrarea conformităţii produselor şi serviciilor cu cerinţele specificate,  - imposibilitatea demonstrării tendinţei Republicii Moldova referitor la uniformizarea regulilor și procedurilor de evaluare a conformității cu practicile UE.  - nu este garantat nivel înalt de protecție a intereselor publice. Agenţii economici, în lipsa unui cadrul regulatoriu, pot admite în utilizare mijloace de măsurare neconforme cu toate consecinţele pentru securitatea persoanelor |
| **2. Aprobarea proiectului Hotărîrii de Guvern privind aprobarea reglementării tehnice pentri mijloace de măsurare** | * îndeplinirea de către Republica Moldova a condiţiilor necesare de armonizare a legislaţiei naţionale cu cea comunitară   - contribuirea la creşterea competitivităţii produselor autohtone şi serviciilor în contextul globalizării pieţelor;  - Reglementarea tehnică se bazează pe standardele europene şi internaţionale utilizarea cărora impune recunoaşterea reciprocă a produselor comercializate în mod legal.;  - asigurarea concurenţei loiale şi nediscriminatorii în domeniu şi evaluării conformităţii.  - promovarea produselor autohtone pe pieţele externe | * Costurile impuse de prezentul proiect de Hotărîre de Guvern sunt instituite din necesitatea respectării cerinţelor de performanță pentru mijloace de măsurare, cărora agenţii economici (producători) vor trebui să se conformeze înainte de introducerea pe piaţă și darea în folosinţă a mijloacelor de măsurare. * Costurile legate de efectuarea procedurilor de evaluare a conformităţii vor fi neesenţiale deoarece în RM se fac importuri ale mijloce de măsurare ca şi celor destinate pieţei UE. * Astfel, pentru introducerea şi punerea la dispoziţia pe piaţa RM a mijloacelor de măsurare din UE, va fi necesar ca acestea să fie însoţite de aceleaşi documente cerute în UE. Totodată mijloace de măsurare destinate pieţei UE care vor fi fabricate conform standardelor europene armonizate vor beneficia de prezumpţia conformitaţii cu cerinţele Directivei care se transpune prin proiectul Hotărîrii în cauză, corespunzător acele mijloace de măsurare vor beneficia de prezumpţia conformitaţii cu cerinţele din RM.   De menţionat că este scutirea de costuri pentru agenţii economici care importă mijloace de măsurare însoţite de documente ce atestă conformitatea cu cerinţele pieţei UE, datorită prevederilor pentru mecanismul de recunoaştere în RM a acestor documente. |

**STRATEGIA DE CONSULTANŢĂ**

**Grupuri de interese**

Luînd în consideraţie anvergura relaţiilor juridice reglementate de proiectul în cauză putem determina trei grupuri de interese de bază:

1. Autorităţile publice (statul), care va fi nevoit să contribuie la etapa implementării prevederilor proiectului în cauză.
2. Mediul de afaceri (producătorii, importatorii, distribuitorii), care vor realiza o schimbare intergrală în privinţa introducerii pe piaţă şi utilizării mijloacelor de măsurare.
3. Societatea (consumatorii) ca utilizatori direcţi ai mijloacelor de măsurare ce vor fi supuse evaluării în scopul aprecierii conformităţii acestora cerinţele de securitate şi care vor beneficia direct în urma utilizării unor mijloace de măsurare în corespundere cu practicile europene.

**Procesul de consultanţă**

Procesul de consultanţă a fost (este) bazat pe cîteva metode de bază:

1. interacţiunea directă între elaboratorii proiectului şi AIR cu reprezentanţii grupurilor de interese.
2. cercetarea informaţiei din sursele media disponibile:

* informaţia statistică din surse oficiale aşa Biroul Naţional de Statistică, Serviciul Vamal, informaţii prezentate pe pagină web oficiale a INM;

1. consultarea indirectă cu toate persoanele interesate prin publicarea proiectului şi a unei note succinte pe pagina web a Ministerului Economiei.

În privinţa consultărilor efectuate cu reprezentanţii grupurilor de interese, putem pune accent pe următoarele:

1. Cu reprezentanţii statului (organelor publice) care vor trebui să urmărească respectarea de către mediul de afaceri a prevederilor noi:

* Pentru studierea acţiunilor instituţionale şi ajustărilor necesare ale cadrului normativ a fost creat un Grup de lucru corespunzător în baza Ordinului Ministerului Economiei. Grupul conţine reprezentanţi din partea celor mai reprezentative păţi interesate.
* Simultan va fi parcurs procesul de avizare în corespundere cu cerinţele legislaţiei cu entităţile care vor fi implicate în procesul de implementare a proiectului (Ministerul Economiei, Institutul Naţional de Metrologie, Institutul Naţional de Standardizare, Centrul Naţional de Acreditare, Agenţia pentru Protecţia Consumatorilor)

2. Cu reprezentanţii societăţii şi în special a mediului de afaceri – producători de mijloace de măsurare, putem menţiona următoarele entităţi (*selectaţi ca fiind mai reprezentativi, reieşind din datele publice*) cărora va fi transmis proiectul cu scopul recepţionării obiecţiilor şi propunerilor, precum şi iniţierii, după caz, a discuţiilor:

* „ADD-PRODUCTION” S.R.L.;
* F.P.C. „KVAANT” S.R.L.;
* Î.I. ”MARTÎNEȚ ANDREI”;
* ,,Combuservice” S.R.L.;
* „SERVOSTAL” S.R.L.

1. Cu reprezentanţii societăţii şi în special a mediului de afaceri – importatori (top) de mijloace de măsurare, putem menţiona următoarele entităţi (*selectaţi ca fiind mai reprezentativi, reieşind din datele Serviciului Vamal*) cărora va fi prezentat proiectul cu scopul recepţionării obiecţiilor şi propunerilor, precum şi iniţierii, după caz, a discuţiilor:

-"AGAT-D" SRL

- „NITECH” RL

- „DRAXELMAIER AUTOMOTIVE” SRL

- „Mecagro” ÎS

- „Damicom Utilaje” SRL

1. Organisme de evaluare a conformității – laboratoare de verificări metrologice desemnate:

* ”Aquateh” SRL;
* ”Tehlabservice” SRL;
* ”Combusservice” SRL;
* ”Veritrans Plus” SRL;
* Centrul de metrologie aplicată și certificare ÎS

În acelaşi timp proiectul de AIR şi proiectul de Hotărîre a Guvernului va fi examinat de catre Comisia de stat pentru reglementarea activităţii de întreprinzător pentru a se expune în privinţa corespunderii cu principiile de reglementare ale activităţii de întreprinzător.

**ASPECTE DE IMPLEMENTARE**

*Implementarea*

În plan general, capacităţile existente acoperă necesităţile instituţionale pentru implementarea celor mai importante prevederi ale proiectului propus. Pentru mediul de afaceri nu sunt necesare oarecare investiţii suplimentare considerabile, pentru stat însă una din cele mai mari investiţii se referă la instruirea:

* specialiştilor din cadrul Ministerului Economiei, responsabili de administrarea reglementării tehnice în cauză;
* specialiştilor din cadrul Agenţiei pentru Protecţia Consumatorilor privind cerinţele reglementării tehnice şi implementarea acestora.

*Data intrării în vigoare*

S-a propus intrarea în vigoare a proiectului la 18 luni de la data publicării în Monitorul Oficial, luîndu-se în consideraţie că proiectul propus să fie publicat (adus la cunoştinţă publicului şi organelor aferente) cu cel puţin jumătate de an înainte.

Perioada de 18 luni este necesară pentru crearea organismelor de evaluare a conformității naționale. Totodată pentru conformarea agenților economici la cerințele noi propuse de prezenta reglementare, precum și comercializarea mijloacelor de măsurare, introduse pe piață anterior datei adoptării prezentei reglementări tehnice.

*c) evaluarea abordărilor alternative.* Analiza preliminară a impactului de reglementare prezintă cel puţin două abordări alternative care urmează să fie luate în considerare ca răspuns la problemă. O abordare alternativă obligatorie este “a nu face nimic”. Celelalte alternative trebuie să fie deduse din:

ajustarea unui act normativ în vigoare;

modificarea mecanismului de implementare a unui act normativ în vigoare;

campanii informaţionale şi educaţionale;

reglementarea individuală;

reglementarea individuală sau din partea persoanelor terţe;

instrumentele de piaţă, inclusiv taxele.

*d) strategia de consultanţă.* Analiza preliminară a impactului de reglementare identifică principalele părţi interesate, care pot fi afectate de reglementare şi explică modul în care va avea loc procesul de consultanţă şi de comunicare cu aceste părţi. Acest tip de analiză stabileşte necesităţile majore de date şi modul în care consultanţa va ajuta la satisfacerea respectivelor necesităţi;

*e) recomandări.* Analiza preliminară a impactului de reglementare recomandă întreprinderea unei anumite acţiuni, justificate în baza criteriilor din pct.8 al prezentei Metodologii;

*f) sumarul analizei preliminare a impactului de reglementare şi decizia/recomandarea.* Sumarul analizei preliminare este prezentat de către autorul proiectului de act normativ şi conţine:

descrierea procesului de consultare a părţilor interesate;

sumarul abordărilor alternative;

tabelul de sinteză al obiecţiilor, comentariilor şi propunerilor înaintate pe parcursul elaborării analizei preliminare, inclusiv cele ale Grupului de lucru al Comisiei de stat pentru reglementarea activităţii de întreprinzător (în continuare – Grup de lucru);

decizia/recomandarea de a refuza fără analiză adiţională elaborarea proiectului de act normativ; de a accepta fără analiză adiţională elaborarea proiectului de act normativ; de a studia detaliat oportunitatea proiectului conform analizei finale a impactului de reglementare.